**ԱՐՁԱՆԱԳՐՈՒԹՅՈՒՆ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԵՎ**

**ԲԵՆԻԼՅՈՒՔՍԻ ՊԵՏՈՒԹՅՈՒՆՆԵՐԻ (ԲԵԼԳԻԱՅԻ ԹԱԳԱՎՈՐՈՒԹՅՈՒՆ, ԼՅՈՒՔՍԵՄԲՈՒՐԳԻ ՄԵԾ ԴՔՍՈՒԹՅՈՒՆ, ՆԻԴԵՐԼԱՆԴՆԵՐԻ ԹԱԳԱՎՈՐՈՒԹՅՈՒՆ) ՄԻՋԵՎ**

**ԵՎՐՈՊԱԿԱՆ ՄԻՈՒԹՅԱՆ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՄԻՋԵՎ` ԱՌԱՆՑ ԹՈՒՅԼՏՎՈՒԹՅԱՆ ԲՆԱԿՎՈՂ ԱՆՁԱՆՑ ՀԵՏԸՆԴՈՒՆՄԱՆ (ՌԵԱԴՄԻՍԻԱՅԻ) ՄԱՍԻՆ ՀԱՄԱՁԱՅՆԱԳԻՐԸ ԿԻՐԱՐԿՈՂ**

Հայաստանի Հանրապետությունը և Բենիլյուքսի պետությունները (Բելգիայի Թա­գա­վո­րություն, Լյուքսեմբուրգի Մեծ Դքսություն և Նիդերլանդների Թագավորություն), այսուհետև` Կողմեր,

հիմնվելով 2013 թվականի ապրիլի 19-ին Բրյուսելում ստորագրված` «Եվրոպական միության և Հայաստանի Հանրապե­տության միջև առանց թույլտվության բնակվող անձանց հետընդունման (ռեադմիսիայի) մասին» համաձայնագրի 20-րդ հոդվածի վրա, այսուհետև` Համաձայնագիր,

համաձայնեցին հետևյալի մասին.

**ՀՈԴՎԱԾ 1**

**Իրավասու մարմինների նշանակումը**

**(Համաձայնագրի 20-րդ հոդվածի 1-ին պարբերություն)**

1. Կողմերը փոխանակում են Համաձայնագրի իրականացման իրավասություն ունեցող մարմինների և մյուս Կողմերի տարածքներում հավատարմագրված իրենց դիվանագիտական կամ հյուպատոսական ներկայացուցչությունների ցուցակները սույն Արձանագրության կնքումից հետո երեսուն (30) օրվա ընթացքում:
2. Կողմերն անմիջապես միմյանց ծանուցում են սույն հոդվածի 1-ին պարբերութ­յան մեջ նշված ցուցակներում կատարված ցանկացած փոփոխության մասին:

**ՀՈԴՎԱԾ 2**

**Սահմանային անցակետերի նշանակումը**

**(Համաձայնագրի 20-րդ հոդվածի 1-ին պարբերություն)**

1. Համաձայնագրի կիրառման համար օգտագործվող սահմանային անցակետերը թվարկված են սույն Արձանագրության 1-ին Հավելվածում:
2. Կողմերն անմիջապես միմյանց տեղեկացնում են սույն հոդվածի 1-ին պարբերության մեջ նշված ցուցակում կատարված ցանկացած փոփոխության մասին:
3. Իրավասու մարմինները կարող են համաձայնության գալ Համաձայնագրի կիրառման համար օգտագործել սահմանային այլ անցակետեր` կախված առանձին դեպքից:

**ՀՈԴՎԱԾ 3**

**Հետընդունման դիմում ներկայացնելը**

**(Համաձայնագրի 7-րդ, 8-րդ հոդվածներ և 11-րդ հոդվածի 1-ին պարբերություն)**

1. Հետընդունման դիմումը ներկայացվում է անմիջապես հարցում ստացած պե­տության իրավասու մարմնին` գրավոր, էլեկտրոնային փոստի, ֆաքսի կամ հեռահաղորդակցման այլ միջոցներով: Եթե հետընդունման դիմումով հարցազրույց է հայցվում, ապա դիմումի պատճենն ուղարկվում է նաև հարցում ստացած պետության դիվանագիտական կամ հյուպատոսական ներկայացուցչություն:
2. Հետընդունման դիմումը ներկայացվում է Համաձայնագրի 5-րդ Հավելվածով սահմանված ձևով:
3. Հետընդունման առանձին դիմումի վերաբերյալ հավելյալ տեղեկություններ տրամադրելու կամ ստանալու համար հարցում ներկայացրած պետությունը դիմում է հարցում ստացած պետության իրավասու մարմնին:

**ՀՈԴՎԱԾ 4**

**Հետընդունման դիմումին պատասխանելը**

**(Համաձայնագրի 11-րդ հոդվածի 2-րդ և 3-րդ պարբերություններ)**

1. Հետընդունման դիմումի պատասխանն ուղարկվում է հարցում ներկայացրած պետության իրավասու մարմնին` գրավոր, էլեկտրոնային փոստի, ֆաքսի կամ հեռահաղորդակցման այլ միջոցներով: Այդ պատասխանի պատճենը միաժա­մանակ ներկայացվում է հարցում ստացած պետության դիվանագիտական կամ հյուպատոսական ներկայացուցչությանը:
2. Հետընդունման դիմումին անհրաժեշտ է պատասխանել տասներկու (12) օրացուցային օրվա ընթացքում` օգտագործելով սույն Արձանագրության 2-րդ Հավելվածով սահմանված ձևը:

**ՀՈԴՎԱԾ 5**

**Ճամփորդական փաստաթղթեր**

**(Համաձայնագրի 3-րդ հոդվածի 4-րդ պարբերություն և 5-րդ հոդվածի 4-րդ պարբերություն)**

1. Հետընդունման դիմումի դրական պատասխանի դեպքում հարցում ստացած պետության դիվանագիտական կամ հյուպատոսական ներկայացուցչությունը առանց հետաձգման, բայց ոչ ուշ, քան երեք (3) աշխատանքային օրվա ընթաց­քում, հարցում ներկայացրած պետության իրավասու մարմիններին տրամա­դրում է վերադարձի համար պահանջվող ճամփորդական փաստաթուղթը` Հա­մա­ձայնագրի 3-րդ հոդվածի 4-րդ պարբերության և 5-րդ հոդվածի 4-րդ պարբերության համաձայն:
2. Ճամփորդական փաստաթղթի վավերականության ժամկետը 120 օր է:
3. Եթե Հայաստանի Հանրապետության դիվանագիտական կամ հյուպատոսական ներկայա­ցուց­չությունը չի տրամադրել պահանջվող ճամփորդական փաստաթուղթը սույն հոդվածի 1-ին պարբերության մեջ նշված ժամկետում, համարվում է, որ Հայաստանը համաձայնություն է տվել ԵՄ` վտարման համար օրինակելի ճամփորդական փաստաթղթի օգտագործմանը: Այդ նպատակով օգտագործվող փաստաթուղթը կցված է` որպես սույն Արձանագրության 3-րդ Հավելված:

**ՀՈԴՎԱԾ 6**

**Հարցազրույցներ**

**(Համաձայնագրի 9-րդ հոդվածի 3-րդ պարբերություն)**

1. Եթե հարցում ներկայացրած պետությունն անկարող է ներկայացնել Համաձայնագրի 9-րդ հոդվածում նշված որևէ փաստաթուղթ, և հարցում ստացած պետությունը չի կարողանում որևէ այլ կերպ հաստատել հետընդունման ենթակա անձի քաղաքացիությունը, ապա հարցում ստացած պետության դիվանագիտական կամ հյուպատոսական ներկայացուցչությունը անցկացնում է հարցազրույց` անձի քաղաքացիությունը հաստատելու համար:
2. Հարցազրույցն անցկացվում է առանց հետաձգման, սակայն ցանկացած պարագայում հետընդունման դիմումն ստանալու օրվանից ամենաուշը հինգ (5) աշխատանքային օրվա ընթացքում:
3. Հարցում ստացած պետությունն անմիջապես և ցանկացած պարագայում հարցազրույցից հետո ամենաուշը երեք (3) աշխատանքային օրվա ընթացքում, տեղեկացնում է հարցում ներկայացրած պետությանը հարցազրույցի արդյունքների մասին:

**ՀՈԴՎԱԾ 7**

**Փոխադրումը**

**(Համաձայնագրի 12-րդ հոդված)**

1. Հարցում ներկայացրած պետության իրավասու մարմինը առնվազն երկու (2) օր առաջ գրավոր, էլեկտրոնային փոստի, ֆաքսի կամ հեռահաղորդակցման այլ միջոցներով ծանուցում է հարցում ստացած պետությանը նախատեսված փոխադրման մասին: Այդ նպատակով օգտագործվում է սույն Արձանա­գրությանը որպես 4-րդ Հավելված կցված ձևը: Այդ ձևի պատճենը տրամադրվում է հարցում ստացած պետության դիվանագիտական կամ հյուպատոսական ներկայացուցչությանը:
2. Եթե հարցում ներկայացրած պետությունն անկարող է փոխադրել հետընդունման ենթակա անձին երեք (3) ամսվա ընթացքում, ապա անմիջապես տեղեկացնում է հարցում ստացած պետության իրավասու մարմնին: Երբ տվյալ անձի փաստացի փոխադրումը հնարավոր է կատարել, հարցում ներկայացրած պետության իրավասու մարմինը տեղեկացնում է հարցում ստացած պետությանը` օգտագործելով սույն հոդվածի 1-ին պարբերության մեջ նշված ձևը և փոխադրման համար կիրառելի ժամկետներին համապատասխան:
3. Որպես կանոն` փոխադրումը կատարվում է օդային ճանապարհով: Անհրաժեշ­տության դեպքում կարող են կիրառվել չարտերային չվերթները:
4. Եթե առկա են ցամաքային փոխադրումը հիմնավորող պատճառներ, ապա հարցում ներկայացրած պետության իրավասու մարմինները հատուկ նշում են կատարում այդ մասին սույն հոդվածի 1-ին պարբերության մեջ նշված ձևում:

**ՀՈԴՎԱԾ 8**

**Տարանցման ընթացակարգը**

**(Համաձայնագրի 14-րդ և 15-րդ հոդվածներ)**

1. Ծրագրված տարանցման օրվանից առնվազն յոթ (7) աշխատանքային օր առաջ հարցում ստացած պետության իրավասու մարմիններին ներկայացվում է տարանցման դիմում` գրավոր, էլեկտրոնային փոստի, ֆաքսի կամ հեռահաղորդակցման այլ միջոցներով:
2. Դիմումը կազմվում է Համաձայնագրի 6-րդ Հավելվածով սահմանված ձևով:
3. Տարանցման դիմումի պատասխանն ուղարկվում է հարցում ներկայացրած պետության իրավասու մարմիններին` գրավոր, էլեկտրոնային փոստի, ֆաքսի կամ հեռահաղորդակցման այլ միջոցներով, երեք (3) աշխատանքային օրվա ընթացքում` նշելով համաձայնությունը տարանցմանը և տարանցման ծրագրված ժամկետը, նշանակված սահմանային անցակետը, փոխադրման եղանակները և ուղեկցորդների օգտագործումը: Այդ պատասխանը տրվում է սույն Արձանագրության 5-րդ Հավելվածով սահմանված ձևով:
4. Տարանցումը սկզբունքորեն կատարվում է օդային ճանապարհով:

**ՀՈԴՎԱԾ 9**

**Աջակցություն տարանցման ընթացքում**

1. Եթե հարցում ներկայացրած պետությունն անհրաժեշտ է համարում հարցում ստացած պետության իրավասու մարմինների աջակցությունը որևէ առանձին տարանցման համար, ապա Համաձայնագրի 6-րդ Հավելվածով սահմանված ձևի Գ. «ՆՇՈՒՄՆԵՐ» կետում նշում է կատարում հայցվող աջակցության բնույթի ու բովանդակության վերաբերյալ:
2. Տարանցման դիմումի պատասխանում հարցում ստացած պետությունը նշում է, թե արդյոք կարող է տրամադրել հայցվող աջակցությունը: Անհրաժեշտութ­յան դեպքում Կողմերը կարող են առավել մանրամասն խորհրդակ­ցություններ անցկացնել:
3. Եթե տվյալ անձն ուղեկցվում է հարցում ստացած պետության տարածքում, ապա պաշտպանությունը և հնարավոր նստեցումը կատարվում է այդ պե­տութ­յան իրավասության ներքո և, հնարավորության դեպքում, այդ պետության աջակցությամբ:

**ՀՈԴՎԱԾ 10**

**Ուղեկցորդների պարտավորությունները**

1. Ուղեկցորդները նշանակվում են հարցում ներկայացրած պետության կողմից և պատասխանատու են հետընդունման կամ տարանցման ենթակա անձին ուղեկցելու համար:
2. Հարցում ստացած պետության տարածքում ուղեկցորդները բոլոր հանգամանք­ներում պետք է գործեն հարցում ստացած պետության օրենսդրությանը համա­պա­տասխան:
3. Ուղեկցորդների իրավասությունը սահմանափակվում է ինքնապաշտպանությամբ: Ի հավելումն. hարցում ստացած պետության պաշտոնատար այն անձանց բացակայության դեպքում, որոնք լիազորված են անհրաժեշտ գործողություններ ձեռնարկել, կամ այդ պաշտոնատար անձանց աջակցելու նպատակով, ուղեկցորդները անմիջական և լուրջ սպառնալիքի դեպքում կարող են ողջամիտ ու համաչափ կերպով արձագանքել` կանխելու համար տվյալ անձի փախուստը, ինքն իրեն կամ երրորդ անձին վնասելը կամ գույքին վնաս պատճառելը:
4. Ուղեկցորդներն իրենց առաջադրանքը կատարում են առանց զենքի և քաղաքացիական հագուստով: Նրանք պետք է ունենան ուղեկցման թույլտվություն, հետընդունման կամ տարանցման համաձայնությունը և նույնականացման քարտ:
5. Հարցում ստացած պետության իշխանությունները Համաձայնագրի շրջանակներում ուղեկցորդների պարտականությունների կատարման ժամանակ նրանց տրամադրում են այն նույն պաշտպանությունն ու աջակցությունը, որը տրամադրվում է նույն գործողություններն իրականացնելու լիազորություն ունեցող իրենց պաշտոնատար անձանց:

**ՀՈԴՎԱԾ 11**

**Ծախսերը**

**(Համաձայնագրի 16-րդ հոդված)**

1. Հետընդունման և տարանցման գործողությունների կապակցությամբ հարցում ստացած պետության կրած ծախսերը, որոնք պետք է հոգա հարցում ներկայացրած պետությունը` Համաձայնագրի 16-րդ հոդվածի համաձայն, պետք է փոխհատուցվեն հարցում ներկայացրած պետության կողմից հաշիվ- ապրանքագիրը ներկայացնելուց հետո: Հաշիվ-ապրանքագրում նաև նշվում են հարցում ստացած պետության բանկային տվյալները:
2. Հարցում ներկայացրած պետությունը բոլոր ծախսերի դիմաց վճարում է հարցում ստացած պետությանը հաշիվ-ապրանքագիրն ստանալուց հետո` երեսուն (30) օրվա ընթացքում:

**ՀՈԴՎԱԾ 12**

**Փորձագետների հանդիպումը**

1. Կողմերը համագործակցում են` Համաձայնագրի և սույն Արձանագրության իրականացման համատեքստում ծագող խնդիրները լուծելու համար:
2. Կողմերից որևէ մեկի խնդրանքով հրավիրվում է Կողմերի իրավասու մարմինների ներկայացուցիչներից կազմված փորձագետների հանդիպում:

**ՀՈԴՎԱԾ 13**

**Լեզուն**

Կողմերը միմյանց հետ հաղորդակցվում են անգլերենով:

**ՀՈԴՎԱԾ 14**

**Հավելվածները**

1. 1-ից 5-րդ Հավելվածները կազմում են սույն Արձանագրության անբաժանելի մասը:
2. Սույն Արձանագրության հավելվածների ցանկացած փոփոխություն գրավոր համաձայնեցվում է Կողմերի միջև և ուժի մեջ է մտնում Կողմերի սահմանած պայմաններով:

**ՀՈԴՎԱԾ 15**

**Փոփոխություններ**

1. Սույն Արձանագրությունը կարող է փոփոխվել Կողմերի փոխադարձ համաձայնությամբ:
2. Արձանագրության ցանկացած փոփոխություն ուժի մեջ է մտնում սույն Արձանագրության 18-րդ հոդվածի 1-ին և 2-րդ պարբերություններում սահմանված ընթացակարգին համապատասխան:

**ՀՈԴՎԱԾ 16**

**Տարածքային կիրառելիությունը**

**(Համաձայնագրի 22-րդ հոդված)**

Սույն Արձանագրությունը կիրառվում է Հայաստանի Հանրապետության տարածքում և Բելգիայի Թագավորության տարածքում, Լյուքսեմբուրգի Մեծ Դքսության տարածքում և Նիդերլանդների Թագավորության տարածքում, որտեղ կիրառելի է Եվրոպական միության գործունեության մասին պայմանագիրը:

**ՀՈԴՎԱԾ 17**

**Ավանդապահը**

Սույն Համաձայնագրի ավանդապահը Բենիլյուքսի գլխավոր քարտուղարությունն է: Ավանդապահը Բենիլյուքսի յուրաքանչյուր պետության տրամադրում է բնօրինակի հաստատված պատճենը:

**ՀՈԴՎԱԾ 18**

**Ուժի մեջ մտնելը, կասեցումը և դադարեցումը**

**(Համաձայնագրի 23-րդ հոդվածի 2-րդ պարբերություն)**

1. Կողմերը միմյանց և ավանդապահին ծանուցում են սույն Արձանագրության ուժի մեջ մտնելու համար սահմանված ներպետական ընթացակարգերի ավարտի մասին:
2. Համաձայնագրի 23-րդ հոդվածի 2-րդ պարբերության համաձայն` սույն Արձանագրությունն ուժի մեջ է մտնում երկրորդ ամսվա առաջին օրը այն ամսաթվից հետո, երբ ավանդապահը ծանուցում է Հետընդունման հարցերով համատեղ կոմիտեին, որ բոլոր Կողմերն ավարտել են դրա ուժի մեջ մտնելու համար անհրաժեշտ ներպետական ընթացակարգերը: Այդ ծանուցման պատճենը ավանդապահն ուղարկում է բոլոր Կողմերին:
3. Հայաստանի Հանրապետության և Բենիլյուքսի պետությունների (Բելգիայի Թագավորություն, Լյուքսեմբուրգի Մեծ Դքսություն և Նիդերլանդների Թագավորություն) միջև 2009 թվականի հունիսի 3-ին ստորագրված` «Առանց թույլտվության բնակվող անձանց հետընդունման (ռեադմիսիայի) մասին» համաձայնագրի գործողությունը դադարում է սույն Արձանագրության ուժի մեջ մտնելուց հետո:
4. Սույն Արձանագրությունը կնքվում է անորոշ ժամկետով: Սույն Արձանագրության կիրարկումը կասեցվում է Համաձայնագրի կասեցման հետ միաժամանակ: Սույն Արձանագրության գործողությունը դադարում է Համաձայնագրի գործողությունը դադարելու հետ միաժամանակ:

Կատարված է Բրյուսել քաղաքում, 2018 թվականի հունիսի 20-ին, երկու բնօրինակով, յուրաքանչյուրը` հայերեն, hոլանդերեն, ֆրանսերեն և անգլերեն լեզուներով, ընդ որում` յուրաքանչյուր լեզվով տեքստը հավասարապես նույնական է: Արձանագրության դրույթների մեկնաբանության ցանկացած տարբերության դեպքում գերակայում է անգլերեն լեզվով տեքստը:

|  |  |  |  |  |
| --- | --- | --- | --- | --- |
| **Հայաստանի Հանրապետության**  **կողմից՝** | | | **Բելգիայի Թագավորության**  **կողմից՝** | |
|  | | | **Լյուքսեմբուրգի Մեծ Դքսության կողմից՝** | |
|  | | | **Նիդերլանդների Թագավորության կողմից՝** | |
|  |  | |

|  |  |
| --- | --- |
|  |  |

**ՀԱՎԵԼՎԱԾ 1**

**ՍԱՀՄԱՆԱՅԻՆ ԱՆՑԱԿԵՏԵՐ**

*Հայաստանի Հանրապետության համար`*

«Զվարթնոց» միջազգային օդանավակայան, Երևան

*Բելգիայի Թագավորության համար`*

Բրյուսելի ազգային օդանավակայան, Բրյուսել

*Լյուքսեմբուրգի Մեծ Դքսության համար`*

Լյուքսեմբուրգի օդանավակայան, Լյուքսեմբուրգ

*Նիդերլանդների Թագավորության համար`*

Ամստերդամի Սքիփհոլ օդանավակայան, Ամստերդամ

**ՀԱՎԵԼՎԱԾ 2**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԵՎ ԵՎՐՈՊԱԿԱՆ ՄԻՈՒԹՅԱՆ ՄԻՋԵՎ` ԱՌԱՆՑ ԹՈՒՅԼՏՎՈՒԹՅԱՆ ԲՆԱԿՎՈՂ ԱՆՁԱՆՑ ՀԵՏԸՆԴՈՒՆՄԱՆ (ՌԵԱԴՄԻՍԻԱՅԻ) ՄԱՍԻՆ ՀԱՄԱՁԱՅՆԱԳԻՐԸ ԿԻՐԱՐԿՈՂ**

**ԱՐՁԱՆԱԳՐՈՒԹՅՈՒՆ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ԵՎ**

**ԲԵՆԻԼՅՈՒՔՍԻ ՊԵՏՈՒԹՅՈՒՆՆԵՐԻ (ԲԵԼԳԻԱՅԻ ԹԱԳԱՎՈՐՈՒԹՅՈՒՆ, ԼՅՈՒՔՍԵՄԲՈՒՐԳԻ ՄԵԾ ԴՔՍՈՒԹՅՈՒՆ, ՆԻԴԵՐԼԱՆԴՆԵՐԻ ԹԱԳԱՎՈՐՈՒԹՅՈՒՆ)**

**ՄԻՋԵՎ**

|  |
| --- |
| Հետընդունման դիմումի պատասխան  (սույն Արձանագրության 4-րդ հոդվածի 2-րդ պարբերություն) |

**ՊԱՏԱՍԽԱՆԻ ԱՄՍԱԹԻՎ**՝…………………………… **ԳՈՐԾԻ N.** ……………………

1. **ԱՅՆ ԱՆՁԻ ԱՆՁՆԱԿԱՆ ՏՎՅԱԼՆԵՐԸ, ՈՒՄ ՀԱՄԱՐ ՀԵՏԸՆԴՈՒՆՈՒՄ Է ՀԱՅՑՎՈՒՄ**

|  |
| --- |
| ԱԶԳԱՆՈՒՆ ………………………………………… ԱՆՈՒՆՆԵՐ ……………………………  ………………………………………………………… …………………………………………….  ………………………………………………………... .…………………………………………...  ԾՆՆԴՅԱՆ ԱՄՍԱԹԻՎ ………………………… ԾՆՆԴՅԱՆ ՎԱՅՐ.……………………………….    ՔԱՂԱՔԱՑԻՈՒԹՅՈՒՆ...………………………… |

**2- ............. (ամսաթվին) ՀԵՏԸՆԴՈՒՆՄԱՆ ԴԻՄՈՒՄԻ ԱՌՆՉՈՒԹՅԱՄԲ ԿԱՅԱՑՎԱԾ ՈՐՈՇՈՒՄԸ**

|  |  |
| --- | --- |
| □ ՀԱՍՏԱՏՎԱԾ | □ ՄԵՐԺՎԱԾ |
| ՄԵՐԺՄԱՆ ՀԻՄՔԵՐԸ` ԲԱՑԱՍԱԿԱՆ ՊԱՏԱՍԽԱՆԻ ԴԵՊՔՈՒՄ |  |

**3 – ՀԱՏՈՒԿ ՆՇՈՒՄՆԵՐ**

|  |
| --- |
|  |

|  |  |
| --- | --- |
| ՊԱՇՏՈՆՅԱՅԻ ԱՆՈՒՆԸ | ԿՆԻՔ ԵՎ ՍՏՈՐԱԳՐՈՒԹՅՈՒՆ |

**ՀԱՎԵԼՎԱԾ 3**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԵՎ ԵՎՐՈՊԱԿԱՆ ՄԻՈՒԹՅԱՆ ՄԻՋԵՎ` ԱՌԱՆՑ ԹՈՒՅԼՏՎՈՒԹՅԱՆ ԲՆԱԿՎՈՂ ԱՆՁԱՆՑ ՀԵՏԸՆԴՈՒՆՄԱՆ (ՌԵԱԴՄԻՍԻԱՅԻ) ՄԱՍԻՆ ՀԱՄԱՁԱՅՆԱԳԻՐԸ ԿԻՐԱՐԿՈՂ**

**ԱՐՁԱՆԱԳՐՈՒԹՅՈՒՆ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ԵՎ**

**ԲԵՆԻԼՅՈՒՔՍԻ ՊԵՏՈՒԹՅՈՒՆՆԵՐԻ (ԲԵԼԳԻԱՅԻ ԹԱԳԱՎՈՐՈՒԹՅՈՒՆ, ԼՅՈՒՔՍԵՄԲՈՒՐԳԻ ՄԵԾ ԴՔՍՈՒԹՅՈՒՆ, ՆԻԴԵՐԼԱՆԴՆԵՐԻ ԹԱԳԱՎՈՐՈՒԹՅՈՒՆ)**

**ՄԻՋԵՎ**

|  |
| --- |
| **ԵՄ ՕՐԻՆԱԿԵԼԻ ՃԱՄՓՈՐԴԱԿԱՆ ՓԱՍՏԱԹՈՒՂԹ**  (սույն Արձանագրության 5-րդ հոդվածի 3-րդ պարբերություն) |

**ՀԱՎԵԼՎԱԾ 3**

ԱՆԴԱՄ ՊԵՏՈՒԹՅՈՒՆ…………………………………………………………………………………..

ԳՐԱՆՑՄԱՆ ՀԱՄԱՐ ………………………………………………………………………………………

ՓԱՍՏԱԹՂԹԻ ՀԱՄԱՐ …………………………………………………………………...………………

ՎԱՎԵՐ Է ՄԵԿ ՈՒՂԵՎՈՐՈՒԹՅԱՆ ՀԱՄԱՐ……… .........………………........-ից (երկիրը)

ԼՈՒՍԱՆԿԱՐ

ԱԶԳԱՆՈՒՆ ………………………………………………..

ԱՆՈՒՆ ........……………………………………………

ԾՆՆԴՅԱՆ ԱՄՍԱԹԻՎ ………………………………….

ՀԱՍԱԿ ………………………………………………

ՏԱՐԲԵՐԱԿԻՉ ՆՇԱՆՆԵՐ …………………………………………………………………………...

ՔԱՂԱՔԱՑԻՈՒԹՅՈՒՆ ………………………………………………………………………………

ՀԱՍՑԵ` ՀԱՅՐԵՆԻՔՈՒՄ (եթե հայտնի է) ………………………………………………………….

ՏՐԱՄԱԴՐՈՂ ՄԱՐՄԻՆ ................…………………………………………

ՏՐՎԱԾ Է (վայրը)…………………………………………………………….

ԿՆԻՔ

ՏՐՎԱԾ (ամսաթիվը) ……………………......……………………………….

ՍՏՈՐԱԳՐՈՒԹՅՈՒՆ ………………...………......………………………

ՆՇՈՒՄՆԵՐ

…………………………………………………………………………………………………...............

………………………………………………………………………………………………………………

**ՀԱՎԵԼՎԱԾ 4**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԵՎ ԵՎՐՈՊԱԿԱՆ ՄԻՈՒԹՅԱՆ ՄԻՋԵՎ` ԱՌԱՆՑ ԹՈՒՅԼՏՎՈՒԹՅԱՆ ԲՆԱԿՎՈՂ ԱՆՁԱՆՑ ՀԵՏԸՆԴՈՒՆՄԱՆ (ՌԵԱԴՄԻՍԻԱՅԻ) ՄԱՍԻՆ ՀԱՄԱՁԱՅՆԱԳԻՐԸ ԿԻՐԱՐԿՈՂ**

**ԱՐՁԱՆԱԳՐՈՒԹՅՈՒՆ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ԵՎ**

**ԲԵՆԻԼՅՈՒՔՍԻ ՊԵՏՈՒԹՅՈՒՆՆԵՐԻ (ԲԵԼԳԻԱՅԻ ԹԱԳԱՎՈՐՈՒԹՅՈՒՆ, ԼՅՈՒՔՍԵՄԲՈՒՐԳԻ ՄԵԾ ԴՔՍՈՒԹՅՈՒՆ, ՆԻԴԵՐԼԱՆԴՆԵՐԻ ԹԱԳԱՎՈՐՈՒԹՅՈՒՆ)**

**ՄԻՋԵՎ**

|  |
| --- |
| **ԾԱՆՈՒՑՈՒՄ ՓՈԽԱԴՐՄԱՆ ՄԱՍԻՆ**  (սույն Արձանագրության 7-րդ հոդվածի 1-ին պարբերություն) |

**ԱՄՍԱԹԻՎ** ………………………… **ԳՈՐԾ N.** …………………………………………..

**ՁԵՐ ԴՐԱԿԱՆ ՊԱՏԱՍԽԱՆԸ (ամսաթիվ)** …….....………………

|  |
| --- |
| ՈԻՄ ԿՈՂՄԻՑ / ԻՐԱՎԱՍՈՒ ՄԱՐՄԻՆ/ (Հարցում ներկայացրած պետություն)  ……………………………………………………………………………………………………………  Հեռ.՝ Ֆաքս՝ Էլ. հասցե՝ |

|  |
| --- |
| ՈԻՄ /ԻՐԱՎԱՍՈՒ ՄԱՐՄԻՆ/ (Հարցում ստացած պետություն)  ……………………………………………………………………………………………………………  Հեռ.՝ Ֆաքս՝ Էլ. հասցե՝ |

1. **ԱՅՆ ԱՆՁԻ ԱՆՁՆԱԿԱՆ ՏՎՅԱԼՆԵՐԸ, ՈՒՄ ՓՈԽԱԴՐՄԱՆ ՄԱՍԻՆ ԾԱՆՈՒՑՎՈՒՄ Է**

|  |
| --- |
| ԱԶԳԱՆՈՒՆ ……………………………… ԱՆՈՒՆՆԵՐ …………………………………  ………………………. …………………………………  ………………………………………….  ԾՆՆԴՅԱՆ ԱՄՍԱԹԻՎ …………………… ԾՆՆԴՅԱՆ ՎԱՅՐ ……………………………........    ՔԱՂԱՔԱՑԻՈՒԹՅՈՒՆ ………………………...... |

|  |
| --- |
| ԱՄՈՒՍԻՆ  Անուն ……………………………………………  Ծննդյան ամսաթիվ …………………………………………….  Քաղաքացիություն ……………………………………………  ԱՆՉԱՓԱՀԱՍ  ԵՐԵԽԱՆԵՐ ………………………………………....... (թիվը)  Անուն (անուններ) ………………………………………........ Ծննդյան ամսաթիվ ……………………………….  …………………………………………… ……………………………….  …………………………………………… ……………………………….  …………………………………………… ……………………………….  …………………………………………… ………………………………. |

**2 – 1-ԻՆ ԿԵՏՈՒՄ ՆՇՎԱԾ ԱՆՁԻՆ ՊԱՏԿԱՆՈՂ ՓԱՍՏԱԹՂԹԵՐ**

(ՈՒՇԱԴՐՈՒԹՅՈՒՆ. այստեղ պետք է ներառվեն փաստաթուղթը տալու ամսաթիվը և վայրը, վավերականության ժամկետը և այլն)

|  |
| --- |
| 1. ԱՆՑԱԳԻՐ   տրված ..................... (ամսաթիվ) ......................... (վայրը)  վավեր է մինչև .....................(ամսաթիվ)   1. ԱՅԼ (ՃԱՄՓՈՐԴԱԿԱՆ) ՓԱՍՏԱԹՂԹԵՐ   .................................................  .................................................  .................................................  (կցված պատճեններ) |

**3 - ՓՈԽԱԴՐՄԱՆ ԱՄՍԱԹԻՎԸ, ԺԱՄԸ, ՎԱՅՐԸ ԵՎ ԵՂԱՆԱԿՆԵՐԸ**

|  |  |
| --- | --- |
| ՓՈԽԱԴՐՄԱՆ ԱՄՍԱԹԻՎԸ ԵՎ ԺԱՄԸ |  |
| ՓՈԽԱԴՐՄԱՆ ՎԱՅՐԸ |  |

|  |  |
| --- | --- |
| ՓՈԽԱԴՐՄԱՆ ՄԻՋՈՑՆԵՐԸ  ՏՐԱՆՍՊՈՐՏԱՅԻՆ ՄԻՋՈՑԸ  - ԱՎՏՈՄԵՔԵՆԱ  - ՕԴԱՆԱՎ | ՕԴԱՅԻՆ/ՑԱՄԱՔԱՅԻՆ  ԱՅՈ/ՈՉ[[1]](#footnote-1)  ԳՐԱՆՑՄԱՆ ՀԱՄԱՐ ..............................  ԱՅՈ/ՈՉ\*  ՉՎԵՐԹԻ ՀԱՄԱՐ .................................. |
|  |  |
| ՈՒՂԵԿՑՈՐԴ  ՈՒՂԵԿՑՈՐԴՆԵՐԻ ԹԻՎԸ  ՈՒՂԵԿՑՈՐԴՆԵՐԻ ԱՆՈՒՆՆԵՐԸ | ԱՅՈ/ՈՉ\*  ............................................................................   1. ........................................................................   2. ...................................................................... |
| ՊԱՏՃԱՌՆԵՐ, ԹԵ ԻՆՉՈՒ ՀԵՏԸՆԴՈՒՆՈՒՄԸ ՉԻ ԿԱՐՈՂ ԿԱՏԱՐՎԵԼ ՕԴԱՅԻՆ ՃԱՆԱՊԱՐՀՈՎ  ՊԱՀԱՆՋՎՈՂ ՕԳՆՈՒԹՅՈՒՆ  ՊԱՀԱՆՋՎՈՂ ՊԱՇՏՊԱՆՈՒԹՅՈՒՆ ԿԱՄ  ԱՆՎՏԱՆԳՈՒԹՅԱՆ ՄԻՋՈՑՆԵՐ | ............................................................................  ............................................................................  ............................................................................  ...........................................................................  ............................................................................  ............................................................................  ............................................................................  ...........................................................................  ...........................................................................  ............................................................................  ...................................................................................... |

**4- ԱՌԴԻՐՆԵՐ**

|  |  |
| --- | --- |
| ՓԱՍՏԱԹՂԹԵՐԻ ՔԱՆԱԿԸ  (ներառյալ համառոտ նկարագրությունը) | 1.----------------------------------------  2.-----------------------------------------------  3.------------------------------------------------  4.-----------------------------------------------  5.----------------------------------------------  6.------------------------------------------------- |

|  |  |
| --- | --- |
| ՊԱՇՏՈՆՅԱՅԻ ԱՆՈՒՆ | ԿՆԻՔ ԵՎ ՍՏՈՐԱԳՐՈՒԹՅՈՒՆ |

|  |
| --- |
| **ԾԱՆՈՒՑՈՒՄՆ ՍՏԱՆԱԼՈՒ ՀԱՍՏԱՏՈՒՄ** |

**ԱՄՍԱԹԻՎ ........................................................................**

|  |  |
| --- | --- |
| ՊԱՇՏՈՆՅԱՅԻ ԱՆՈՒՆ | ԿՆԻՔ ԵՎ ՍՏՈՐԱԳՐՈՒԹՅՈՒՆ |

**ՀԱՎԵԼՎԱԾ 5**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԵՎ ԵՎՐՈՊԱԿԱՆ ՄԻՈՒԹՅԱՆ ՄԻՋԵՎ` ԱՌԱՆՑ ԹՈՒՅԼՏՎՈՒԹՅԱՆ ԲՆԱԿՎՈՂ ԱՆՁԱՆՑ ՀԵՏԸՆԴՈՒՆՄԱՆ (ՌԵԱԴՄԻՍԻԱՅԻ) ՄԱՍԻՆ ՀԱՄԱՁԱՅՆԱԳԻՐԸ ԿԻՐԱՐԿՈՂ**

**ԱՐՁԱՆԱԳՐՈՒԹՅՈՒՆ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ԵՎ**

**ԲԵՆԻԼՅՈՒՔՍԻ ՊԵՏՈՒԹՅՈՒՆՆԵՐԻ (ԲԵԼԳԻԱՅԻ ԹԱԳԱՎՈՐՈՒԹՅՈՒՆ, ԼՅՈՒՔՍԵՄԲՈՒՐԳԻ ՄԵԾ ԴՔՍՈՒԹՅՈՒՆ, ՆԻԴԵՐԼԱՆԴՆԵՐԻ ԹԱԳԱՎՈՐՈՒԹՅՈՒՆ)**

**ՄԻՋԵՎ**

|  |
| --- |
| **ՏԱՐԱՆՑՄԱՆ ԴԻՄՈՒՄԻ ՊԱՏԱՍԽԱՆ**  (սույն Արձանագրության 8-րդ հոդվածի 3-րդ պարբերություն) |

**ՊԱՏԱՍԽԱՆԻ ԱՄՍԱԹԻՎ.............................................. ԳՈՐԾԻ N............................................**

1. **ԱՅՆ ԱՆՁԻ ԱՆՁՆԱԿԱՆ ՏՎՅԱԼՆԵՐԸ, ՈՒՄ ՀԱՄԱՐ ՀԱՅՑՎՈՒՄ Է ՏԱՐԱՆՑՈՒՄՈՎ ԸՆԴՈՒՆՈՒՄԸ**

|  |
| --- |
| ԱԶԳԱՆՈՒՆ ……………………………………… ԱՆՈՒՆՆԵՐ …………………………………  …………………………………………  ԾՆՆԴՅԱՆ ԱՄՍԱԹԻՎ …………. ԾՆՆԴՅԱՆ ՎԱՅՐ ………......................    ՔԱՂԱՔԱՑԻՈՒԹՅՈՒՆ …………………………... |

1. **................ (ամսաթվին) ՏԱՐԱՆՑՄԱՆ ԴԻՄՈՒՄԻ ԱՌՆՉՈՒԹՅԱՄԲ ԸՆԴՈՒՆՎԱԾ ՈՐՈՇՈՒՄԸ**

|  |  |
| --- | --- |
| □ ՀԱՍՏԱՏՎԱԾ | □ ՄԵՐԺՎԱԾ |
| ՄԵՐԺՄԱՆ ՀԻՄՔԵՐԸ` ԲԱՑԱՍԱԿԱՆ ՊԱՏԱՍԽԱՆԻ ԴԵՊՔՈՒՄ |  |

1. **ՀԱՏՈՒԿ ՆՇՈՒՄՆԵՐ**

|  |  |
| --- | --- |
|  | |
| ՊԱՇՏՈՆՅԱՅԻ ԱՆՈՒՆ | | ԿՆԻՔ ԵՎ ՍՏՈՐԱԳՐՈՒԹՅՈՒՆ |

**Արձանագրությունն ուժի մեջ է մտել 2023թ. սեպտեմբերի 1-ին**

1. Ջնջել այն, ինչը կիրառելի չէ: [↑](#footnote-ref-1)