**ԱՐՁԱՆԱԳՐՈՒԹՅՈՒՆ**

«Անկախ Պետությունների Համագործակցությունում ապրանքների ծագման երկրի որոշման կանոնների մասին» 2009 թվականի նոյեմբերի 20-ի համաձայնագրում փոփոխություններ կատարելու մասին

**Պաշտոնապես**

**հաստատված**

**տեքստ**

ԱՐՁԱՆԱԳՐՈՒԹՅՈՒՆ

«Անկախ Պետությունների Համագործակցությունում ապրանքների ծագման երկրի որոշման կանոնների մասին» 2009 թվականի նոյեմբերի 20-ի համաձայնագրում փոփոխություններ կատարելու մասին

«Անկախ Պետությունների Համագործակցությունում ապրանքների ծագման երկրի որոշման կանոնների մասին» 2009 թվականի նոյեմբերի 20-իհամաձայնագրի (այսուհետ՝ Համաձայնագիր) մասնակից պետությունների կառավարությունները, այսուհետ՝ Կողմեր,

**համաձայնեցին հետեւյալի մասին.**

**Հոդված 1**

Արտադրական եւ տեխնոլոգիական այնպիսի գործառնությունների պայմանների ցանկում, որոնց կատարման ժամանակ ապրանքը համարվում է այն երկրի ծագում ունեցող, որտեղ դրանք կատարվել են (Համաձայնագրի անբաժանելի մաս կազմող՝ ապրանքների ծագման երկրի որոշման կանոնների թիվ 1 հավելված), կատարել հետեւյալ փոփոխությունները.

1. ԱՏԳ ԱԱ «8415» ծածկագրով տողը շարադրել հետեւյալ խմբագրությամբ.

|  |  |  |
| --- | --- | --- |
| 8415 | Օդորակման համար նախատեսված կայանքներ՝ շարժիչային օդափոխիչով եւ օդի ջերմաստիճանն ու խոնավությունը փոխելու համար սարքերով սարքավորված, ներառյալ՝ օդորակիչները, որոնցում խոնավությունն առանձին չի կարգավորվում | Արտադրություն ցանկացած դիրքի նյութերից՝ հետեւյալ տեխնոլոգիական գործառնությունների կատարման պայմանով.  - կորպուսի արտադրություն, էլեկտրահաղորդագծի տարրերի արտադրություն.  - բլոկների հավաքում եւ մոնտաժում.  - սառնազդակի լցավորում (բացի այն դեպքերից, երբ սառնազդակի լցավորումը նախատեսված չէ կոնստրուկցիայով, եւ (կամ) լցավորումն իրականացվում է մոնտաժման պահին).  - պարամետրերի կարգավորում եւ հսկողություն |
|
|
|
|
|
|
|

2. ԱՏԳ ԱԱ «8702-8704» ծածկագրով տողը փոխարինել հետեւյալ բովանդակությամբ տողերով.

|  |  |  |
| --- | --- | --- |
| 8702-8704-ից | Թեթեւ մարդատար ավտոմոբիլներ եւ շարժիչային տրանսպորտային միջոցներ՝ ներքին այրման շարժիչով | Արտադրություն, որի դեպքում օգտագործվող նյութերի արժեքը չպետք է գերազանցի վերջնական արտադրանքի գնի 50 տոկոսը, ինչպես նաեւ հետեւյալ տեխնոլոգիական գործառնությունների կատարման պայմանով.  - թափքի (խցիկի) եռակցում կամ թափքի (խցիկի) արտադրություն  այլ եղանակով՝ թափքի (խցիկի) արտադրության ժամանակ եռակցման գործառնություններ չնախատեսող տեխնոլոգիաների կիրառման դեպքում.  - թափքի (խցիկի) ներկում.  - շարժիչի տեղադրում.  - օժանդակ սարքավորումների, այդ թվում՝ շարժիչային տրանսպորտային միջոցի կոնստրուկցիայով նախատեսված անվտանգության, ջեռուցման եւ պաղեցման համակարգերի տեղադրում.  - փոխհաղորդակի տեղադրում.  - առջեւի եւ հետեւի կախոցի տեղադրում.  - անիվների տեղադրում.  - վառոցքի համակարգի տեղադրում՝ բացի մոմերից, վառոցքի կոճերից եւ բարձրավոլտ հաղորդալարերից (կայծային բռնկմամբ ներքին այրման շարժիչներով շարժիչային տրանսպորտային միջոցների համար).  - ղեկային կառավարման եւ արգելակման համակարգի տեղադրում.  - ինտերիերի եւ էքստերիերի տարրերի տեղադրում.  - ցոլալապտերների, առջեւի եւ հետեւի ազդանշանային լապտերների տեղադրում.  - խլացուցիչի եւ արտածման խողովակի հատվածամասերի տեղադրում.  - վառելիքային բաքի եւ վառելիքամուղների տեղադրում.  - էլեկտրական շարժաբերների տեղադրում՝ բացի շարժիչային տրանսպորտային միջոցների արտադրության ժամանակ օգտագործվող ավտոմեքենաների բաղադրիչների անբաժանելի մաս կազմող շարժաբերների.  - կուտակչի տեղադրում.  - կողեզրային էլեկտրական շղթաների մոնտաժում.  - շարժիչի արատորոշում եւ կարգավորում.  - արգելակման համակարգի արդյունավետության ստուգում.  - նույնականացման համարի զետեղում՝ շարժիչային տրանսպորտային միջոցի վրա.  - պատրաստի շարժիչային տրանսպորտային միջոցի ստուգիչ փորձարկումների անցկացում. |

|  |  |  |
| --- | --- | --- |
| 8702-8704-ից | Թեթեւ մարդատար ավտոմոբիլներ եւ շարժիչային տրանսպորտային միջոցներ, որոնք դրվում են շարժման մեջ էլեկտրաշարժաբերով կամ հիբրիդային ուժային կայանքներով | Արտադրություն, որի դեպքում օգտագործվող նյութերի արժեքը չպետք է գերազանցի վերջնական արտադրանքի գնի 50 տոկոսը, ինչպես նաեւ հետեւյալ տեխնոլոգիական գործառնությունների կատարման պայմանով.  - թափքի (խցիկի) զոդում կամ թափքի (խցիկի) այլ եղանակով արտադրություն այնպիսի տեխնոլոգիաներ կիրառելու դեպքում, որոնք թափքի (խցիկի) արտադրության ժամանակ չեն նախատեսում զոդման գործառնություններ.  - թափքի (խցիկի) ներկում.  - շարժիչի տեղադրում (հիբրիդային ուժային ագրեգատների համար).  - քարշային էլեկտրամեքենաների տեղադրում (գեներատորներ, էլեկտրաշարժիչներ).  - օժանդակ սարքավորումների, այդ թվում՝ շարժիչային տրանսպորտային միջոցի կոնստրուկցիայով նախատեսված անվտանգության, ջեռուցման եւ պաղեցման համակարգերի տեղադրում.  - փոխհաղորդակի տեղադրում.  - առջեւի եւ հետեւի կախոցի տեղադրում.  - անիվների տեղադրում.  - ղեկային կառավարման համակարգի եւ արգելակման համակարգի տեղադրում.  - ինտերիերի եւ էքստերիերի տարրերի տեղադրում.  - ցոլալապտերների, առջեւի եւ հետեւի ազդանշանային լապտերների տեղադրում.  - էներգիայի կուտակման բլոկների տեղադրում (քարշային կուտակային մարտկոցներ կամ սուպերկոնդենսատորներ).  - էլեկտրական շարժաբերների տեղադրում՝ բացի շարժիչային տրանսպորտային միջոցների արտադրության ժամանակ օգտագործվող ավտոմեքենաների բաղադրիչների անբաժանելի մաս կազմող շարժաբերների.  - կողեզրային էլեկտրական շղթաների մոնտաժում.  - շարժիչի արատորոշում եւ կարգավորում.  - արգելակման համակարգի արդյունավետության ստուգում.  - ռադիոխանգարումների մակարդակի եւ էլեկտրամագնիսական համատեղելիության նորմերի ստուգում.  - նույնականացման համարի զետեղում՝ շարժիչային տրանսպորտային միջոցի վրա.  - պատրաստի շարժիչային տրանսպորտային միջոցի ստուգիչ փորձարկումների անցկացում. |

|  |  |  |
| --- | --- | --- |
| 8704-ից | Բեռների փոխադրման համար նախատեսված շարժիչային տրանսպորտային միջոցներ (ֆորվարդեր տեսակ) | Արտադրություն, որի դեպքում օգտագործվող նյութերի արժեքը չպետք է գերազանցի պատրաստի արտադրանքի գնի 50 տոկոսը, ինչպես նաեւ հետեւյալ տեխնոլոգիական գործառնությունների կատարման պայմանով.  - թափքի (խցիկի) զոդում կամ թափքի (խցիկի) այլ եղանակով արտադրություն այնպիսի տեխնոլոգիաներ կիրառելու դեպքում, որոնք թափքի (խցիկի) արտադրության ժամանակ չեն նախատեսում զոդման գործառնություններ.  - թափքի (խցիկի) ներկում.  - շարժիչի տեղադրում.  - օժանդակ սարքավորումների, այդ թվում՝ շարժիչային տրանսպորտային միջոցի կոնստրուկցիայով նախատեսված անվտանգության, ջեռուցման եւ պաղեցման համակարգերի տեղադրում.  - փոխհաղորդակի տեղադրում.  - անիվների տեղադրում.  - ղեկային կառավարման համակարգի եւ արգելակման համակարգի տեղադրում.  - խցիկի ինտերիերի եւ էքստերիերի տարրերի տեղադրում.  - ցոլալապտերների, առջեւի եւ հետեւի ազդանշանային լապտերների տեղադրում.  - խլացուցիչի եւ արտածման խողովակի հատվածամասերի տեղադրում.  - վառելիքային բաքի եւ վառելիքամուղի տեղադրում.  - էլեկտրական շարժաբերների տեղադրում՝ բացի շարժիչային տրանսպորտային միջոցների արտադրության ժամանակ օգտագործվող ավտոմեքենաների բաղադրիչների անբաժանելի մաս կազմող շարժաբերների.  - կուտակչի տեղադրում.  - կողեզրային էլեկտրական շղթաների մոնտաժում.  - շարժիչի արատորոշում եւ կարգավորում.  - արգելակման համակարգի արդյունավետության ստուգում.  - նույնականացման համարի զետեղում՝ շարժիչային տրանսպորտային միջոցի վրա.  - պատրաստի շարժիչային տրանսպորտային միջոցի ստուգիչ փորձարկումների անցկացում. |

**Հոդված 2**

Սույն արձանագրությունը ժամանակավորապես կիրառվում է ստորագրման օրվանից 60 օրը լրանալուց հետո եւ ուժի մեջ է մտնում այն ստորագրած Կողմերի կողմից համաձայնագիրն ուժի մեջ մտնելու համար անհրաժեշտ ներպետական ընթացակարգերի կատարման մասին երրորդ ծանուցումն ավանդապահի կողմից ստանալու օրվանից 30 օրը լրանալուց հետո։

Ներպետական ընթացակարգերն ավելի ուշ կատարած Կողմերի համար սույն արձանագրությունն ուժի մեջ է մտնում համապատասխան փաստաթղթերն ավանդապահի կողմից ստանալու օրվանից 30 օրը լրանալուց հետո։

Կատարված է Մինսկ քաղաքում 2014 թվականի մայիսի 30-ին, մեկ բնօրինակից՝ ռուսերեն։ Բնօրինակը պահվում է Անկախ Պետությունների Համագործակցության գործադիր կոմիտեում, որը սույն արձանագրությունը ստորագրած յուրաքանչյուր պետություն կուղարկի դրա հաստատված պատճենը։

|  |  |
| --- | --- |
| Ադրբեջանի Հանրապետության կառավարության կողմից՝  *ստորագրություն* (վերապահումով) | Ռուսաստանի Դաշնության կառավարության կողմից`  *ստորագրություն* |
| Հայաստանի Հանրապետության կառավարության կողմից՝  *ստորագրություն* (վերապահումով) | Տաջիկստանի Հանրապետության կառավարության կողմից՝  *ստորագրություն* |
| Բելառուսի Հանրապետության կառավարության կողմից՝  *ստորագրություն* | Թուրքմենստանի կառավարության կողմից՝ |
| Ղազախստանի Հանրապետության կառավարության կողմից՝  *ստորագրություն* | Ուզբեկստանի Հանրապետության կառավարության կողմից՝ |
| Ղրղզստանի Հանրապետության կառավարության կողմից՝  *ստորագրություն* | Ուկրաինայի կառավարության կողմից՝ |
| Մոլդովայի Հանրապետության կառավարության կողմից՝  *ստորագրություն* |  |

**ԱԴՐԲԵՋԱՆԻ ՀԱՆՐԱՊԵՏՈՒԹՅԱՆ**

**ՎԵՐԱՊԱՀՈՒՄ**

**««Անկախ Պետությունների Համագործակցությունում ապրանքների ծագման** երկրի որոշման **կանոնների մասին» 2009 թվականի նոյեմբերի 20-ի համաձայնագրում փոփոխություններ կատարելու մասին» 2014 թվականի մայիսի 30-ի արձանագրության առնչությամբ**

Բացառությամբ 2-րդ հոդվածում «ժամանակավորապես կիրառվում է ստորագրման օրվանից 60 օրը լրանալուց հետո» արտահայտության։

|  |  |  |
| --- | --- | --- |
| Ադրբեջանի Հանրապետության  առաջին փոխվարչապետ՝ | *ստորագրություն* | Յաղուբ Էյուբով |

**Հայաստանի Հանրապետության**

**ՎԵՐԱՊԱՀՈՒՄ**

**««Անկախ Պետությունների Համագործակցությունում ապրանքների ծագման** երկրի որոշման **կանոնների մասին» 2009 թվականի նոյեմբերի 20-ի համաձայնագրում փոփոխություններ կատարելու մասին»   
արձանագրության առնչությամբ**

Հայաստանի Հանրապետությունը ««Անկախ Պետությունների Համագործակցությունում ապրանքների ծագման երկրի որոշման կանոնների մասին» 2009 թվականի նոյեմբերի 20-ի համաձայնագրում փոփոխություններ կատարելու մասին» 2014 թվականի նոյեմբերի 21-ի արձանագրությունը ժամանակավորապես կկիրառի մինչեւ այն ուժի մեջ մտնելը, սույն արձանագրության 2-րդ հոդվածին համապատասխան, միայն համապատասխան ներպետական ընթացակարգերն իր կողմից կատարելու մասին ծանուցման օրվանից։

|  |  |  |
| --- | --- | --- |
| Հայաստանի Հանրապետության վարչապետ՝ | *ստորագրություն* | ՀՈՎԻԿ ԱԲՐԱՀԱՄՅԱՆ |

**Արձանագրությունը Հայաստանի Հանրապետության համար ուժի մեջ է մտել 2023թ. սեպտեմբերի 8-ին**