|  |
| --- |
| **ԱՐՁԱՆԱԳՐՈՒԹՅՈՒՆ**  **«Անկախ Պետությունների Համագործակցությունում ապրանքների ծագման երկրի որոշման կանոնների մասին» 2009 թվականի նոյեմբերի 20-ի համաձայնագրում փոփոխություններ կատարելու մասին**  **Պաշտոնապես**  **հաստատված**  **տեքստ** |

ԱՐՁԱՆԱԳՐՈՒԹՅՈՒՆ

«Անկախ Պետությունների Համագործակցությունում ապրանքների ծագման երկիրը որոշելու կանոնների մասին» 2009 թվականի նոյեմբերի 20-ի համաձայնագրում փոփոխություններ կատարելու մասին

«Անկախ Պետությունների Համագործակցությունում ապրանքների ծագման երկրի որոշման կանոնների մասին» 2009 թվականի նոյեմբերի 20-իհամաձայնագրի (այսուհետ՝ Համաձայնագիր) մասնակից պետությունների կառավարությունները, այսուհետ՝ Կողմեր,

համաձայնեցին հետեւյալի մասին.

Հոդված 1

Համաձայնագրի անբաժանելի մաս կազմող՝ ապրանքների ծագման երկրի որոշման կանոնների (այսուհետ՝ Կանոններ) մեջ կատարել հետեւյալ փոփոխությունները.

1. Կանոնների 1-ին բաժնում «ապրանքի ծագման հայտարարագիրը» եզրույթը շարադրել հետեւյալ խմբագրությամբ.

«**ապրանքի ծագման հայտարարագիր**՝ ապրանքի ծագման երկրի մասին հայտարարություն, որը վաճառողի, արտադրողի կամ ուղարկողի կողմից արվել է հաշիվ-ապրանքագրում կամ ապրանքին վերաբերող այլ առեւտրային փաստաթղթում, որը թույլ է տալիս միանշանակորեն նույնականացնելու ապրանքը մաքսային ձեւակերպման նպատակով հայտարարագրված ապրանքի հետ։ Հայտարարագրի տեքստը շարադրված է սույն կանոնների անբաժանելի մաս կազմող թիվ 5 հավելվածում»։

2. Կանոնները լրացնել հետեւյալ խմբագրությամբ թիվ 5 հավելվածով.

«Ապրանքների ծագման երկրի որոշման կանոնների թիվ 5 հավելված

Ապրանքի ծագման հայտարարագիր

\_\_\_\_\_\_\_\_\_\_\_\_\_\_\_\_\_\_\_\_[[1]](#footnote-1) հայտարարում է, որ սույն փաստաթղթում նշված ապրանքներն ամբողջությամբ արտադրվել կամ ենթարկվել են բավարար մշակման (վերամշակման) \_\_\_\_\_\_\_\_\_\_\_\_\_\_\_\_\_\_[[2]](#footnote-2) -ում՝ «Անկախ Պետությունների Համագործակցությունում ապրանքների ծագման երկրի որոշման կանոնների մասին» 2009 թվականի նոյեմբերի 20-ի համաձայնագրով ընդունված կանոններով սահմանված պահանջներին համապատասխան (բացառությամբ այն ապրանքների, որոնց մասով նշված է ծագման այլ երկիր)։

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_[[3]](#footnote-3)

(Ստորագրություն, Ա.Ա.Հ., ամսաթիվ)»

3. Կանոնների 5.3 կետում «5.3 կետում» բառերը փոխարինել «5.2 կետում» բառերով։[[4]](#footnote-4)\*

4. Կանոնները լրացնել հետեւյալ խմբագրությամբ նոր բաժնով.

**«Բաժին 9-1. Ծագման երկրի վերաբերյալ տեղեկությունների հավաստիության ստուգման անցկացում**

Ապրանքի ծագման վերաբերյալ փաստաթղթի իսկության կամ դրանում պարունակվող տեղեկությունների հավաստիության, ինչպես նաեւ սույն կանոններին համապատասխան ապրանքների ծագման երկիրը որոշելու չափորոշչի կատարման մասով կասկածների առաջացման դեպքում ապրանքի ներմուծման պետության մաքսային մարմինն արտահանման երկրի լիազորված կամ ստուգող (վերիֆիկացնող) մարմին կարող է ուղարկել հարցում՝ լրացուցիչ կամ հստակեցնող տեղեկություններ հաղորդելու հիմնավորված խնդրանքով, ներառյալ՝ պարզ ընտրանքային ստուգումների հետ կապված հարցումները, որին պատասխանը պետք է ներկայացվի այդ հարցումը մաքսային մարմնի կողմից գրանցելու օրվանից 3 ամսվա ընթացքում։

Մաքսային մարմնի կողմից հարցվող տեղեկատվությունը պետք է վերաբերի անմիջապես ապրանքի ծագման վերաբերյալ ստուգվող փաստաթղթի, դրանում պարունակվող տեղեկությունների ստուգման կամ հստակեցման կամ ապրանքի ծագման երկիրը որոշելու չափորոշչի կատարման ստուգման իսկության պարզմանը։

Հարցման պատասխանը պետք է պարունակի ներմուծման երկրի մաքսային մարմնի կողմից հարցվող անհրաժեշտ տեղեկատվությունն ամբողջությամբ՝ բացառությամբ այնպիսի տեղեկատվության, որը չի ազդում այն ապրանքների ծագման երկրի որոշման վրա, որոնց մասով ուղարկվել է հարցումը։

Երեք ամսվա ընթացքում այն հարցմանը պատասխանի բացակայության դեպքում, որի ուղարկումը նախատեսված է սույն կետի առաջին պարբերությամբ, եւ եթե հարցմանը ստացված պատասխանը թույլ չի տալիս պարզել ապրանքի ծագման վերաբերյալ փաստաթղթի իսկությունը եւ (կամ) ապրանքի ծագման երկիրը որոշելու չափորոշչի կատարումը, ներմուծման երկրի մաքսային մարմինը պետք է կրկնակի հարցում ուղարկի լիազորված կամ ստուգող (վերիֆիկացնող) մարմին։

Կրկնակի հարցմանը պատասխանը պետք է ներկայացվի այդ հարցումը մաքսային մարմնի կողմից գրանցելու օրվանից 3 ամսվա ընթացքում»։

5. Կանոնների 6.7 կետը հանել։

**Հոդված 2**

Արտադրական եւ տեխնոլոգիական այնպիսի գործառնությունների պայմանների ցանկում, որոնց կատարման ժամանակ ապրանքը համարվում է այն երկրի ծագում ունեցող, որտեղ դրանք կատարվել են (Կանոնների թիվ 1 հավելված), կատարել հետեւյալ փոփոխությունները.

1. «25-րդ խմբից» տողը շարադրել հետեւյալ խմբագրությամբ

|  |  |  |
| --- | --- | --- |
| 25-րդ խմբից | Աղ, ծծումբ, հող եւ քար, ծեփագործական նյութեր՝ բացի 2501 00,2504,2515 12 000, 2516, 2518, 2519-ից, 2523,2522, 2524, 2525 դիրքերի ապրանքներից, որոնց համար կիրառվող կանոնները շարադրվում են հաջորդիվ | Պատրաստում ցանկացած դիրքի նյութերից՝ մասնագիտացված արտադրության պայմաններում՝ մշակման (վերամշակման) տեխնոլոգիային համապատասխան. ածխով հարստացում, պինդ մետաղների մաքրում, աղում, կտրում, կալցինացում |

2. ԱՏԳ ԱԱ «2504» ապրանքային դիրքով տողից առաջ ավելացնել «2501 00-ից» տողը՝ հետեւյալ խմագրությամբ.

|  |  |  |
| --- | --- | --- |
| 2501 00-ից | Կերակրի աղ | Պատրաստում ցանկացած դիրքի նյութերից՝ մասնագիտացված արտադրության պայմաններում՝ արդյունահանման գործընթացը ներառող՝ մշակման տեխնոլոգիային համապատասխան |

3. ԱՏԳ ԱԱ «2523» ապրանքային դիրքով տողից առաջ ավելացնել հետեւյալ խմբագրությամբ «2522» տողը.

|  |  |  |
| --- | --- | --- |
| 2522 | Կիր` չհանգած, հանգած եւ հիդրավլիկ՝ բացի 2825 ապրանքային դիրքում նշված կալցիումի օքսիդից ու հիդրօքսիդից. | Պատրաստում ցանկացած դիրքի նյութերից՝ մասնագիտացված արտադրության պայմաններում՝ արդյունահանման գործընթացը ներառող՝ մշակման տեխնոլոգիային համապատասխան |

4. ԱՏԳ ԱԱ «3921 90 600» ծածկագրով տողից առաջ ավելացնել հետեւյալ խմբագրությամբ ԱՏԳ ԱԱ «3920 49 100-ից» եւ «3920 62 190-ից» ծածկագրերով տողերով.

|  |  |  |
| --- | --- | --- |
| 3920 49 100-ից | Պիտակներ ջերմակծկումային՝ վինիլքլորիդի պոլիմերներից՝ զետեղված նկարով կամ տեքստով | Պատրաստում ցանկացած դիրքի նյութերից: Սակայն պատրաստի արտադրանքի միեւնույն դիրքի օգտագործվող նյութերի արժեքը չպետք է գերազանցի վերջնական արտադրանքի 50 %-ը |
| 3920 62 190-ից | Պիտակներ ջերմակծկումային՝ պոլիէթիլենտերեֆտալատից՝ զետեղված նկարով կամ տեքստով | Պատրաստում ցանկացած դիրքի նյութերից: Սակայն պատրաստի արտադրանքի միեւնույն դիրքի օգտագործվող նյութերի արժեքը չպետք է գերազանցի վերջնական արտադրանքի 50 %-ը |

Հոդված 3

Սույն արձանագրությունը ժամանակավորապես կիրառվում է ստորագրման օրվանից 60 օրը լրանալուց հետո եւ ուժի մեջ է մտնում այն ստորագրած Կողմերի կողմից համաձայնագիրն ուժի մեջ մտնելու համար անհրաժեշտ ներպետական ընթացակարգերի կատարման մասին երրորդ ծանուցումն ավանդապահի կողմից ստանալու օրվանից 30 օրը լրանալուց հետո։

Ներպետական ընթացակարգերն ավելի ուշ կատարած Կողմերի համար սույն արձանագրությունն ուժի մեջ է մտնում համապատասխան փաստաթղթերն ավանդապահի կողմից ստանալու օրվանից 30 օրը լրանալուց հետո։

Կատարված է Դուշանբե քաղաքում 2015 թվականի հոկտեմբերի 30-ին, մեկ բնօրինակից՝ ռուսերեն։ Բնօրինակը պահվում է Անկախ Պետությունների Համագործակցության գործադիր կոմիտեում, որը սույն արձանագրությունը ստորագրած յուրաքանչյուր պետություն կուղարկի դրա հաստատված պատճենը։

|  |  |
| --- | --- |
| Ադրբեջանի Հանրապետության կառավարության կողմից՝  *ստորագրություն* *(վերապահումով)* | Ռուսաստանի Դաշնության կառավարության կողմից`  *ստորագրություն* |
| Հայաստանի Հանրապետության կառավարության կողմից՝  *ստորագրություն* *(հատուկ կարծիքով)* | Տաջիկստանի Հանրապետության կառավարության կողմից՝  *ստորագրություն* |
| Բելառուսի Հանրապետության կառավարության կողմից՝  *ստորագրություն* | Թուրքմենստանի կառավարության կողմից՝ |
| Ղազախստանի Հանրապետության կառավարության կողմից՝  *ստորագրություն* | Ուզբեկստանի Հանրապետության կառավարության կողմից՝ |
| Ղրղզստանի Հանրապետության կառավարության կողմից՝  *ստորագրություն* | Ուկրաինայի կառավարության կողմից՝ |
| Մոլդովայի Հանրապետության կառավարության կողմից՝ |  |

**ԱԴՐԲԵՋԱՆԻ ՀԱՆՐԱՊԵՏՈՒԹՅԱՆ**

**ՎԵՐԱՊԱՀՈՒՄ**

**««Անկախ Պետությունների Համագործակցությունում ապրանքների ծագման երկրի որոշման կանոնների մասին» 2009 թվականի նոյեմբերի 20-ի համաձայնագրում փոփոխություններ կատարելու մասին» 2015 թվականի հոկտեմբերի 30-ին ստորագրված արձանագրության առնչությամբ**

1. Ապրանքների ծագման երկրի որոշմանկանոնների ոչ մի դրույթ չի գործելու Ադրբեջանի Հանրապետության օկուպացված տարածքներում (Լեռնային Ղարաբաղի շրջան եւ դրան հարող շրջաններ) արտադրված ապրանքների՝ 2009 թվականի նոյեմբերի 20-ի համաձայնագրի մասնակից պետությունների շուկաներում հասանելիության եւ այդ տարածքներում տնտեսական գործունեության ցանկացած տեսակի մասով։

2. Բացառությամբ Արձանագրության 1-ին հոդվածի 1-ին կետի, 2-րդ կետի եւ 4-րդ կետի «կամ ստուգող (վերիֆիկացնող)» արտահայտության, ինչպես նաեւ 2-րդ հոդվածի «ժամանակավորապես կիրառվում է ստորագրման օրվանից 60 օրը լրանալուց հետո եւ» արտահայտության։

|  |  |  |
| --- | --- | --- |
| **Ադրբեջանի Հանրապետության  առաջին փոխվարչապետ՝** | *ստորագրություն* | **Յաղուբ Էյուբով** |

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՀԱՏՈՒԿ ԿԱՐԾԻՔ**

**««Անկախ Պետությունների Համագործակցությունում ապրանքների ծագման երկրի որոշման կանոնների մասին» 2009 թվականի նոյեմբերի 20-ի համաձայնագրում փոփոխություններ կատարելու մասին» արձանագրության առնչությամբ**

Հայաստանի Հանրապետությունը ««Անկախ Պետությունների Համագործակցությունում ապրանքների ծագման երկրի որոշման կանոնների մասին» 2009 թվականի նոյեմբերի 20-ի համաձայնագրում փոփոխություններ կատարելու մասին» 2014 թվականի նոյեմբերի 21-ի արձանագրությունը կկիրառի Արձանագրությունն ուժի մեջ մտնելու համար անհրաժեշտ համապատասխան ներպետական ընթացակարգերն իր կողմից կատարելու մասին ծանուցման օրվանից։

««Անկախ Պետությունների Համագործակցությունում ապրանքների ծագման երկրի որոշմանկանոնների մասին» 2009 թվականի նոյեմբերի 20-ի համաձայնագրում փոփոխություններ կատարելու մասին» ներկայացված հատուկ կարծիքով Ադրբեջանական կողմը փորձում է աղավաղել Լեռնային Ղարաբաղի հակամարտության էությունը, ինչն Ադրբեջանի Հանրապետության կողմից Լեռնային Ղարաբաղի ժողովրդի նկատմամբ էթնիկ զտումների քաղաքականություն իրականացնելու եւ ինքնորոշված Լեռնային Ղարաբաղի Հանրապետության դեմ ռազմական ագրեսիա սանձազերծելու արդյունք է։

|  |  |  |
| --- | --- | --- |
| **Հայաստանի Հանրապետության**  **վարչապետ՝** | *ստորագրություն* | **Հովիկ Աբրահամյան** |

**Արձանագրությունը Հայաստանի Հանրապետության համար ուժի մեջ է մտել 2023թ. օգոստոսի 30-ին**

1. Նշվում է ապրանքները վաճառողի, արտադրողի կամ ուղարկողի անվանումը՝ համաձայն ապրանքաուղեկից փաստաթղթերի։ [↑](#footnote-ref-1)
2. Նշվում է ծագման երկրի (երկրների) անվանումը։ [↑](#footnote-ref-2)
3. Դրվում են ապրանքները վաճառողի, արտադրողի կամ ուղարկողի լիազորված անձի ստորագրությունը, ազգանունը, անունը, հայրանունը, ամսաթիվը։ [↑](#footnote-ref-3)
4. \* ««Անկախ Պետությունների Համագործակցությունում ապրանքների ծագման երկիրը որոշելու կանոնների մասին» 2009 թվականի նոյեմբերի 20-ի համաձայնագրում փոփոխություններ կատարելու մասին» 2014 թվականի նոյեմբերի 21-ի արձանագրությունն ուժի մեջ մտնելու դեպքում։ [↑](#footnote-ref-4)